ประกาศคณะกรรมการควบคุมการขนส่งทางบกกลาง ฉบับที่ 1856 (พ.ศ. 2551) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 3 สายที่ 580 สังคม-หนองบัวลำภู เป็นหนองบัวลำภู-สังคม และให้มีรายละเอียดเส้นทางแยกช่วงหนองบัวลำภู-บ้านจำปาทอง-สังคม

ประกาศคณะกรรมการควบคุมการขนส่งทางบกกลาง
ประกาศคณะกรรมการควบคุมการขนส่งทางบกกลาง
ฉบับที่
๑๘๕๖ (พ.ศ. ๒๕๕๑)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๓ สายที่ ๕๘๐ สังคม-หนองบัวลำภู เป็น
หนองบัวลำภู-สังคม
และให้มีรายละเอียดเส้นทางแยก
ช่วงหนองบัวลำภู-บ้านจำปาทอง-สังคม[๑]
 

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๕๕๒ (พ.ศ. ๒๕๓๑) ประกาศ ณ วันที่ ๙ กันยายน ๒๕๓๑ กำหนด (ปรับปรุง)
รายละเอียดเส้นทางสำหรับการขนส่งประจำทางด้วยรถโดยสาร หมวด ๔ สายที่ ๔๓๕๗
บ้านกุดดินจี่-บ้านเชียงดี เป็น หมวด ๓ สายที่ ๕๘๐ สังคม-บ้านกุดดินจี่ นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าว

อาศัยอำนาจตามความในมาตรา ๑๙ (๒)
แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง
ในการประชุมครั้งที่ ๒/๒๕๕๑ เมื่อวันที่ ๒๙ มกราคม ๒๕๕๑ จึงให้กำหนด (ปรับปรุง)
เส้นทางสำหรับการขนส่งประจำทางด้วยรถโดยสารหมวด ๓ สายที่ ๕๘๐ สังคม-หนองบัวลำภู
เป็น หนองบัวลำภู-สังคม
และให้มีรายละเอียดเส้นทางแยกช่วงหนองบัวลำภู-บ้านจำปาทอง-สังคม
โดยให้ใช้รายละเอียดเส้นทางดังต่อไปนี้

สายที่
๕๘๐ หนองบัวลำภู-สังคม
เริ่มต้นจากสถานีขนส่งผู้โดยสารจังหวัดหนองบัวลำภู
ไปตามทางหลวงแผ่นดินหมายเลข ๒๑๐ ผ่านบ้านดอนน้อย บ้านฮ่องข่า บ้านโนนสมบูรณ์
บ้านหนองกุง ถึงบ้านนาคำไฮ แยกขวาไปตามทางหลวงแผ่นดินหมายเลข ๒๐๙๗
ถึงบ้านกุดดินจี่ ไปตามทางหลวงชนบทหมายเลข นภ. ๔๐๐๔ ผ่านบ้านทรายอุดม
บ้านบนศรีวิไล บ้านห้วยหาน บ้านดงสวรรค์ บ้านโนนปอแดง บ้านโชคชัย ถึงบ้านท่าลี่
แยกขวาไปตามทางหลวงชนบทหมายเลข อด. ๔๐๘๙ ผ่านบ้านน้ำปู่ บ้านดงต้อง บ้านดงพัฒนา
ถึงอำเภอน้ำโสม ไปตามทางหลวงชนบทหมายเลข อบจ. อด. ๓๐๙๕ ผ่านบ้านโนนม่วง บ้านหัวช้าง
บ้านโสมเยี่ยม ถึงบ้านโคกสะอาด ไปตามทางหลวงแผ่นดินหมายเลข ๒๓๗๖ ผ่านบ้านนาเก็น
บ้านห้วยทราย บ้านสว่าง บ้านปากราง บ้านนาต้อง บ้านโสมสวรรค์ บ้านเชียงดี บ้านโสกกล้า
บ้านนาขาม บ้านสังกะสี ไปสุดเส้นทาง ณ สถานที่จอดรถโดยสารประจำทางอำเภอสังคม
ช่วงหนองบัวลำภู-บ้านจำปาทอง-สังคม
เริ่มต้นจากสถานีขนส่งผู้โดยสารจังหวัดหนองบัวลำภูไปตามทางหลวงแผ่นดินหมายเลข ๒๑๐
ผ่านบ้านดอนน้อย บ้านฮ่องข่า บ้านโนนสมบูรณ์ บ้านหนองกุงถึงบ้านนาคำไฮ
แยกขวาไปตามทางหลวงแผ่นดินหมายเลข ๒๐๙๗ ถึงบ้านกุดดินจี่ ไปตามทางหลวงชนบท นภ.
๔๐๐๔ ผ่านบ้านทรายอุดม บ้านบนศรีวิไล บ้านห้วยหาน บ้านดงสวรรค์ บ้านโนนปอแดง บ้านโชคชัย
ถึงบ้านท่าลี่ แยกซ้ายไปตามทางหลวงชนบทหมายเลข อด. ๔๐๒๓ ผ่านบ้านหยวก บ้านจำปาทอง
บ้านโนนนาโพธิ์ ถึงอำเภอน้ำโสม ไปตามทางหลวงชนบทหมายเลข อบจ. อด. ๓๐๙๕ ผ่านบ้านโนนม่วง
บ้านหัวช้าง บ้านโสมเยี่ยม ถึงบ้านโคกสะอาด ไปตามทางหลวงแผ่นดินหมายเลข ๒๓๗๖
ผ่านบ้านนาเก็น บ้านห้วยทราย บ้านสว่าง บ้านปากราง บ้านนาต้อง บ้านโสมสวรรค์ บ้านเชียงดี
บ้านโสกกล้า บ้านนาขาม บ้านสังกะสี ไปสุดเส้นทาง ณ
สถานที่จอดรถโดยสารประจำทางอำเภอสังคม


ประกาศ
ณ วันที่ ๑๘ กุมภาพันธ์ พ.ศ. ๒๕๕๑
สุรชัย
ธารสิทธิ์พงษ์
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง








วัชศักดิ์/ผู้จัดทำ
๙
เมษายน ๒๕๕๑

[๑] ราชกิจจานุเบกษา
เล่ม ๑๒๕/ตอนที่ ๓๙ ง/หน้า ๒๑๐/๓ เมษายน ๒๕๕๑